32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 329 της 12/24 Οκτ. 1994 (ΦΕΚ Α΄ 175) Συγχώνευση του Ταμείου Επικουρικής Ασφαλίσεως Υπαλλήλων Εθνικού Οργανισμού Καπνού στον Ειδικό Τομέα Ασφάλισης Μισθωτών που λειτουργούν στο ΙΚΑ (ΙΚΑ-ΕΤΕΑΜ). Έχοντας υπόψη: 1.Τις διατάξεις της παρ. 4 του άρθρ. 76 του Νόμ. 2084/92 (Α΄ 165). 2.Τις διατάξεις του άρθρ. 6 του Νόμ. 1358/1983 (Α΄ 64). 3.Τα άρθρ. 23 παρ. 1 στοιχ. στ' και 24 παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ΄ του Νόμ. 1558/1985 (Α΄ 154). 4.Τις διατάξεις του άρθρ. 27 του Νόμ. 2081/1992 (Α' 154). 5.Την 2024/1993 (Β΄ 833) κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων. 6.Τη διάταξη της παρ. 5 του άρθρ. 15 του Π.Δ. 213/1992 (Α΄ 102). 7.Την αναλογιστική μελέτη που συντάχθηκε το Νοέμβριο του 1993 για το Ταμείο Επικουρικής Ασφαλίσεως Υπαλλήλων Εθνικού Οργανισμού Καπνού. 8.Την απόφαση του Δ.Σ. του Ταμείου Επικουρικής Ασφαλίσεως Υπαλλήλων Εθνικού Οργανισμού Καπνού που λήφθηκε στην αριθ. 1857/26.1.1993 συνεδρίασή του. 9.Τη γνώμη του Δ. Σ. του ΙΚΑ που διατυπώθηκε στην αριθ. 5/1/20.1.1994 συνεδρίασή του. 10.Το γεγονός ότι από τις διατάξεις αυτού του δ/τος προκαλείται δαπάνη σε βάρος του προϋπολογισμού του ΙΚΑ-ΕΤΕΑΜ της τάξεως των 294 εκ δρχ. περίπου για όλο το έτος 1994 και στο διηνεκές το ποσό 6.033,5 εκατ. δρχ. περίπου. Μέρος του ποσού αυτού θα καλυφθεί από την περιουσία του συγχωνευόμενου Ταμείου και το υπόλοιπο ποσό θα αντιμετωπισθεί από τον κατ' έτος καταρτιζόμενο προϋπολογισμό του ΙΚΑ-ΕΤΕΑΜ. 11.Την γνωμοδότηση του Συμβουλίου Κοινωνικής Ασφαλίσεως που διατυπώθηκε στην 40η/ 22.6.1994 συνεδρίαση του της ΚΖ περιόδου. 12.Την 486/1994 γνωμοδότηση του Συμβουλίου της Επικρατείας μετά από πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-Το Ταμείο Επικουρικής Ασφαλίσεως Υπαλλήλων Εθνικού Οργανισμού Καπνού συγχωνεύεται στον Ειδικό Τομέα Επικουρικής Ασφάλισης Μισθωτών, που λειτουργεί στο ΙΚΑ (ΙΚΑ -ΕΤΕΑΜ). Άρθρ.2.-1.Οι ασφαλισμένοι και συνταξιούχοι του συγχωνευόμενου Ταμείου γίνονται ασφαλισμένοι και συνταξιούχοι του ΙΚΑ-ΕΤΕΑΜ. (Μετά τη σελ. 86,60(ε) Σελ. 86,601 Τεύχος 1300–Σελ. 47 ΙΚΑ (ΤΕΑΜ-ΕΤΕΑΜ) 15Β.Β.θ.28-32 2.Ο χρόνος ασφάλισης στο συγχωνευόμενο Ταμείο, συμπεριλαμβανομένου και αυτού που με βάση τις διατάξεις του καταστατικού του έχει αναγνωρισθεί ή προσμετρηθεί από προϋπηρεσία ή άλλη αιτία, θεωρείται ως χρόνος ασφάλισης στο ΙΚΑ-ΕΤΕΑΜ. 3.Η ασφαλιστική σχέση των ασφαλισμένων του Ταμείου διέπεται από την συγχώνευση και μετά από τις διατάξεις του ιδρυτικού Νόμου και του Καταστατικού του ΙΚΑ-ΕΤΕΑΜ. Άρθρ.3.-Η ισχύς του παρόντος Π.Δ. αρχίζει από την πρώτη του επόμενου μήνα από εκείνον της δημοσίευσής του στην Εφημερίδα της Κυβερνήσεως. 